2ನೇ ದಿನಕ್ಕೆ ಪಬ್ಲಿಕ್ ಟಿವಿ ‘ನಮ್ಮ ಮನೆ ಎಕ್ಸ್ ಪೋ’- ಇಂದೇ ಕೊನೆಯ ದಿನ, ತಪ್ಪದೇ ಬನ್ನಿ

– ಮೊದಲ ದಿನ ಎಕ್ಸ್ ಪೋಗೆ ಭರ್ಜರಿ ರೆಸ್ಪಾನ್ಸ್

ಬೆಂಗಳೂರು: ಪಬ್ಲಿಕ್ ಟಿವಿ ಆಯೋಜನೆಯ ನಮ್ಮ ಮನೆ ಎಕ್ಸ್ ಪೋಗೆ ಈಗಾಗಲೇ ಚಾಲನೆ ಸಿಕ್ಕಿದ್ದು, ಮೊದಲ ದಿನವೇ ಭರ್ಜರಿ ರೆಸ್ಪಾನ್ಸ್ ಸಿಕ್ಕಿದೆ. ಸಾವಿರಾರು ಮಂದಿ ಗ್ರಾಹಕರು ಕನಸಿನ ಮನೆ ನಿರ್ಮಾಣದ ಬಗ್ಗೆ ಮಾಹಿತಿ ಪಡೆದಿದ್ದಾರೆ. ಇಂದು ಎಕ್ಸ್ ಪೋಗೆ ಕಡೆಯ ದಿನ. ನಿಮ್ಮ ಕನಸಿನ ಮನೆ ನನಸು ಮಾಡಿಕೊಳ್ಳಲು ಮಿಸ್ ಮಾಡದೇ ಎಕ್ಸ್ ಪೋಗೆ ಬನ್ನಿ.

ಪಬ್ಲಿಕ್ ಟಿವಿ ಪ್ರಸ್ತುತ ಪಡಿಸುವ ಎಂಕೆಬಿ ಡೆವಲಪರ್ಸ್ ಮತ್ತು ಪ್ರಮೋಟರ್ಸ್ ನ ನಮ್ಮ ಮನೆ ಎಕ್ಸ್ ಪೋಗೆ ಭರ್ಜರಿ ರೆಸ್ಪಾನ್ಸ್ ಸಿಗುತ್ತಿದೆ. ಮೊದಲ ದಿನವಾದ ಶನಿವಾರ ಸಾವಿರಾರು ಮಂದಿ ಮಲ್ಲೇಶ್ವರಂನ ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ ಆವರಣದಲ್ಲಿ ಆಯೋಜಿಸಿರುವ ನಮ್ಮ ಮನೆ ಎಕ್ಸ್ ಪೋಗೆ ಬಂದಿದ್ದರು. ಸೈಟ್, ಮನೆ ಕೊಳ್ಳುವ ಸದಾವಕಾಶವನ್ನು ಮಿಸ್ ಮಾಡಿಕೊಳ್ಳಲಿಲ್ಲ. ಕೆಲವರಂತೂ ಮನೆ ಮಂದಿ ಸಮೇತವಾಗಿ ಎಕ್ಸ್ ಪೋಗೆ ಬಂದು ನಮ್ಮ ಮನೆ ಕನಸನ್ನು ನನಸು ಮಾಡಿಕೊಳ್ಳಲು ನೋಡಿದರು.

ಪ್ರಸಿದ್ಧ ರಿಯಲ್ ಎಸ್ಟೇಟ್ ಕಂಪನಿಗಳಿಂದ ಎಲ್ಲಿ ಸೈಟ್ ಕೊಂಡರೆ ಒಳ್ಳೆಯದು, ಮನೆ ಬೆಸ್ಟಾ ಅಥವಾ ಸೈಟ್ ಖರೀದಿ ಬೆಸ್ಟಾ ಎಂಬ ಬಗ್ಗೆ ಮಾಹಿತಿ ಪಡೆದುಕೊಂಡರು. ಬ್ಯಾಂಕ್‍ ಗಳ ಸ್ಟಾಲ್‍ ಗಳ ಬಳಿಯೂ ಗೃಹ ಸಾಲ ಬಡ್ಡಿ ಎಷ್ಟು, ಸೈಟ್‍ ಗೆ ಸಾಲದ ಬಡ್ಡಿ ದರ ಏನು, ಏನೆಲ್ಲ ಸವಲತ್ತುಗಳಿವೆ ಎಂಬ ಬಗ್ಗೆ ಮಾಹಿತಿ ಪಡೆದುಕೊಂಡರು.

ನಿನ್ನೆ ಬೆಳಗ್ಗೆ ಜ್ಯೋತಿ ಬೆಳಗಿಸುವ ಮೂಲಕ ಎಕ್ಸ್ ಪೋಗೆ ನಟಿ ತಾನ್ಯ ಹೋಪ್ ಚಾಲನೆ ನೀಡಿದರು. ಉದ್ಘಾಟನೆ ವೇಳೆ ಪಬ್ಲಿಕ್ ಟಿವಿ ನಿರ್ದೇಶಕರಾದ ಜಿ.ಮನೋಹರ್ ನಾಯ್ಡು, ಎಂಕೆಬಿ ಡೆವಲಪರ್ಸ್ ನ ಸಿಇಓ ನಾಗರತ್ನ, ಪಬ್ಲಿಕ್ ಟಿವಿ ಸಿಇಓ ಅರುಣ್ ಕುಮಾರ್ ಮತ್ತು ಸಿಓಓ ಸಿಕೆ ಹರೀಶ್ ಉಪಸ್ಥಿತರಿದ್ದರು. ಬಳಿಕ ನಟಿ ತಾನ್ಯ ಹೋಪ್ ಮಾತನಾಡಿ, ಮನೆ ಕನಸು ನನಸಾಗಿಸಿಕೊಳ್ಳಲು ಪಬ್ಲಿಕ್ ಟಿವಿ ಒಂದು ಉತ್ತಮ ಅವಕಾಶ ಕಲ್ಪಿಸಿದೆ. ಎಲ್ಲರೂ ಭಾಗವಹಿಸಿ ಎಂದು ಶುಭ ಹಾರೈಸಿದರು.

ನಮ್ಮ ಮನೆ ಎಕ್ಸ್ ಪೋಗೆ ಇಂದೇ ಕೊನೆಯ ದಿನವಾಗಿದೆ. ನಿಮ್ಮ ಕನಸು ನನಸು ಮಾಡಲು 40ಕ್ಕೂ ಹೆಚ್ಚು ಡೆವಲಪರ್ಸ್ ಮತ್ತು ಪ್ರಮೋಟರ್ಸ್ ಇದ್ದಾರೆ. ಹೀಗಾಗಿ ವೀಕೆಂಡ್‍ ನಲ್ಲಿ ಮನೆಯಲ್ಲಿ ಕುಳಿತುಕೊಳ್ಳದೇ ಮಲ್ಲೇಶ್ವರಂ ಶಾಲಾ ಮೈದಾನದ ಕಡೆ ಬನ್ನಿ. ನಮ್ಮ ಮನೆ ಎಕ್ಸ್ ಪೋದಲ್ಲಿ ಪಾಲ್ಗೊಂಡು, ನಮ್ಮ ಮನೆ ಕನಸನ್ನು ನನಸು ಮಾಡಿಕೊಳ್ಳಿ. ಪ್ರವೇಶ ಉಚಿತವಿದೆ. ಜೊತೆಗೆ ಎಂಕೆಬಿ ಡೆವಲಪರ್ಸ್ ಮತ್ತು ಪ್ರಮೋಟರ್ಸ್ ವತಿಯಿಂದ ಪ್ರತಿ ಅರ್ಧಗಂಟೆಗೊಮ್ಮೆ ಲಕ್ಕಿ ಡಿಪ್ ಮೂಲಕ ಗ್ರಾಹಕರನ್ನು ಆಯ್ಕೆ ಮಾಡಿ ಬೆಳ್ಳಿ ನಾಣ್ಯ ವಿತರಣೆ ಮಾಡಲಾಗುತ್ತಿದೆ.

ಬೆಳಗ್ಗೆ 10 ಗಂಟೆಯಿಂದ ಸಂಜೆ ಆರು ಗಂಟೆಯವರೆಗೆ ನಮ್ಮ ಮನೆ ಎಕ್ಸ್ ಪೋ ನಡೆಯಲಿದೆ. ಮತ್ತೆ ಇನ್ಯಾಕೆ ತಡ.. ಬನ್ನಿ ನಮ್ಮ ಮನೆ ಎಕ್ಸ್ ಪೋದಲ್ಲಿ ಪಾಲ್ಗೊಳ್ಳಿ. ನಿಮ್ಮ ಕನಸು ನನಸು ಮಾಡಿಕೊಳ್ಳಿ.